Diari Oficial de la Generalitat Valenciana


Sumari del DOGV 4232, del 19-04-2002 (2002/3619)

Informació pública del programa d'actuació integrada de la unitat d'execució núm. 7 de les normes subsidiàries d'Agost (Alacant).
---------------------------------------------------------------------------------------------------------------------------------

### Dades del document

Número de DOGV
:   4232

Data del DOGV
:   19-04-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/3619


Organisme emissor
:   Ajuntament d'Agost

Tipus de document
:   Anunci

Informació pública del programa d'actuació integrada de la unitat d'execució núm. 7 de les normes subsidiàries d'Agost (Alacant). [2002/X3619]
  
Formulat per l'Ajuntament d'Agost, el programa d'actuació integrada per a la unitat d'execució núm. 7, de les normes subsidiàries d'Agost, comprensiu dels següents documents: alternativa tècnica, homologació, pla de reforma interior, i avantprojecte d'urbanització de l'àmbit de l'actuació integrada, així com estudi d'impacte ambiental, en base als informes tècnics obrants en l'expedient i de conformitat amb el que estableixen els articles 52.1, en relació amb l'article 46 de l Llei 6/1994, de 15 de novembre, de la Generalitat Valenciana, reguladora de l'Activitat Urbanística, i 173 del Reglament de Planejament de la Comunitat Valenciana, aprovat per Decret del Govern Valencià 201/1998, de 15 de desembre, i a l'empara del que preveu la Llei 6/1994, de 15 de novembre, de la Generalitat Valenciana, reguladora de l'Activitat Urbanística (DOGV núm. 2.394, de 24 de novembre de 1994), resolc:
  
Primer
  
En aplicació del que estableix l'article 46.3 de la LRAU, escau sotmetre a informació pública per un període de tres mesos, comptadors des de l'última publicació d'aquest edicte en el DOGV, i en el periòdic Información, l'expedient relatiu al programa d'actuació integrada de la unitat d'execució núm. 7 de les normes subsidiàries d'Agost, en tota la documentació exposada anteriorment.
  
Es fa constar que, durant el dit termini, els interessats en aquest procediment podran formular qualssevol al·legacions que els convinga segons dret, així com altres alternatives tècniques, en aquest cas es presentarà una caució del 7% del pressupost de licitació.
  
Segon
  
La referida documentació com l'expedient administratiu podrà ser consultat en les oficines municipals de l'àrea de Urbanisme els dies hàbils de 9 a 14 hores.
  
Tercer
  
Finalment, per mitjà del present, segons el que preceptua l'article 46, paràgrafs quart i quint de la citada Llei 6/1994, es posa en coneixement dels interessats que el termini de cinc dies hàbils per a presentar les proposicions juridicoeconòmiques comença el dia hàbil següent a l'acabament del termini de tres mesos, adés citat. Durant el termini esmentat podran formular-se les referides proposicions a l'Ajuntament d'Agost, en horari de 9 a 14 hores. Finalitzat aquest segon termini, el següent dia hàbil, excepte si és dissabte i en aquest cas haurà d'entendre's el dia hàbil immediat posterior, tindrà lloc l'acte d'obertura de pliques en les oficines municipals de l'Àrea d'Urbanisme.